Արտագաղթը, տնտեսական, հոգեւոր անկումը, քաղաքական մոնոպոլիան, որ ձեւավորվել էին ՀՀԿ-ի իշխանության տարիներին, մեզ դանդաղորեն տանում էին դեպի անդունդ, եւ երբեմն թվում էր, թե ցանկացած փոփոխություն՝ անգամ բացասական, նախընտրելի է այդ վիճակից։ Բայց բնական է, որ հասարակությունը փողոց դուրս եկավ դրական փոփոխությունների հույսով, եւ նա անհամբեր է ու պահանջատեր։ Նաեւ դա է պատճառը, որ երիտասարդ իշխանավորներն էլ են շտապում, եւ այս շտապողականության մեջ բազում վտանգներ կան։ Մի բան ակնհայտ է, որ Նիկոլ Փաշինյանի իշխանությունը «դիպել» է տարբեր ոլորտների ու անձանց։